Tartalom

# Formázás eszköztár

A Formázás eszköztár akkor jelenik meg, amikor a diagram szerkesztési módban van. Kattintson duplán a diagramra a szerkesztési módba való belépéshez. Kattintson a diagramon kívülre a szerkesztési mód elhagyásához.

A diagram formázása a Formázás eszköztár vezérlőelemei és ikonjai segítségével módosítható.

## Diagramelemek kijelölése

Jelölje ki azt a diagramelemet, amelyet formázni szeretne. Az elem kijelölődik a diagram előnézetén. Kattintson a Kijelölés formázása gombra a kijelölt elem tulajdonság-párbeszédablakának megnyitásához.

## Kijelölés formázása

Megnyitja a kiválasztott elem tulajdonságok párbeszédablakát.

## Diagramtípus

Megnyitja a Diagramtípus párbeszédablakot.

## Diagram-adattábla

Megnyitja az Adattáblázat párbeszédablakot, amelyen szerkesztheti a diagram adatait.

## Vízszintes rácsok

A Formázás eszköztár Vízszintes rácsozat ikonja megjeleníti vagy elrejti az Y tengelyhez tartozó rácsvonalakat.

## Jelmagyarázat be/ki

A jelmagyarázat megjelenítéséhez, illetve elrejtéséhez kattintson a Jelmagyarázat be/ki gombra a Formátum eszköztáron.

## Szöveg átméretezése

Átméretezi a szöveget a diagramon a diagram méretének megváltozásakor.

## Automatikus elrendezés

Visszahelyezi az összes diagramelemet az alapértelmezett helyzetébe az aktuális diagramon belül. Ez a funkció nem módosítja a diagram típusát vagy bármilyen tulajdonságát az elemek helyzetén kívül.